stanford-oval/wikipedia huggingface dataset:
Jääkäriprikaati
Komentajat

Prikaatin komentajina ovat olleet:
everstiluutnantti (1976) Hannu Särkiö vs. komentaja 1.10.1979 – 30.4.1980
eversti (1980) Tuomo Tuominen 1.5.1980 – 4.12.1984
eversti (1980) Pentti Karvonen 5.12.1984 – 27.1.1989
eversti (1988) Jyrki Jolma 28.1.1989 – 30.6.1993
eversti (1993) Aarno Vehviläinen 1.7.1993 – 13.4.1996
everstiluutnantti (1991) Seppo Alahonko vs. komentaja 14.4.–31.7.1996
eversti (1996) Jan Laukka 1.8.1996 – 31.3.1999
eversti (1999) Vesa Tervo 1.4.1999 – 31.5.2001
eversti (2000) Hannu Aikio 1.6.2001 – 31.7.2003
eversti (2001) Esa Pulkkinen 1.8.2003 – 31.1.2006
eversti (2005) Kimmo Lehto 1.2.2006 – 31.1.2009
eversti (2006) Mauri Koskela 1.2.2009 – 31.12.2011[lähde? ]
eversti (2011) Petteri Koskinen 1.1.2012 – 30.6.2015[lähde? ]
eversti (2011) Antti Lehtisalo 1.7.2015 – 31.5.2017
eversti (2017) Jyrki Kaisanlahti 1.6.2017 – 31.8.2019
eversti (2016) Sami-Antti Takamaa 1.9.2019 – 31.1.2022
eversti Kimmo Kinnunen 1.2.2022 – nykyhetki
Historiaa

Prikaatin toiminnan alun voidaan katsoa juontavan 19. syyskuuta 1918 perustetusta Terijoen rajavartiopataljoonasta, joka nimettiin tammikuussa 1920 rajapataljoonaksi ja kuukautta myöhemmin Käkisalmen läänin rykmentiksi. Rykmentti lakkautettiin 19. huhtikuuta 1921 ja seuraavana päivänä sen ensimmäisestä pataljoonasta muodostettiin I polkupyöräpataljoona, joka nimettiin muutettiin elokuussa Polkupyöräpataljoona 1.
Polkupyöräpataljoona muutettiin 16. toukokuuta 1936 jääkäripataljoona 1:ksi, joka osallistui talvi- jatko- ja Lapin sotiin. Vaasaan sijoitettu pataljoona sai maakunnallisen nimen 1. tammikuuta 1957, jolloin siitä tuli Pohjanmaan Jääkäripataljoona. Pataljoona siirrettiin 1964 Sodankylään, missä se sai 1. heinäkuuta 1966 nimen Lapin jääkäripataljoona (LAPJP). Pataljoonasta muodostettiin 1. lokakuuta 1979 jääkäriprikaati liittämällä siihen Pohjanmaan tykistörykmentti ja Kainuun prikaatin pioneerikomppania.
Valtioneuvoston puolustuspoliittinen selonteko julkaistiin 13. maaliskuuta 1997. Sen mukaisesti Pohjanmaan tykistörykmentti lakkautettiin 30. syyskuuta 1998, jolloin pohjoisen alueen tykistökoulutus keskitettiin Kainuun prikaatiin.
Jääkäriprikaatiin kuuluivat perustamisesta alkaen erillisyksikköinä kuljetus-, pioneeri- ja viestikomppania, joista muodostettiin 2. tammikuuta 1990  Sodankylän pataljoona. Pataljoona sai vaalittavakseen Lapin alueelta talvisotaan perustetun jalkaväkirykmentti 27:n perinteet. Pataljoonaan kuuluivat esikunta, esikuntakomppania, kuljetuskomppania, viestikomppania ja kertausharjoituskomppania. Esikuntakomppanian muodostivat pioneeri- ja konejoukkue, sotilaspoliisijoukkue ja huoltojoukkue.
Nykyhetkistä

Puolustusvoimien vuodesta 2013 alkaen toimeenpantu puolustusvoimauudistus kasvatti joukko-osaston kokoonpanoa, kun Lapin Ilmatorjuntarykmentti ja Rovaniemen aluetoimisto liitettiin osaksi prikaatia. Vuonna 2014 lakkautettiin prikaatiin kuulunut joukkoyksikkö Pohjan jääkäripataljoona osana puolustusvoimauudistusta.
Aiheesta muualla

Kuvia tai muita tiedostoja aiheesta Jääkäriprikaati Wikimedia Commonsissa
Jääkäriprikaatin kilta
Ylen Elävä arkisto: Jääkäriprikaatin alokasarkea ensimmäisestä aamuherätyksestä valaan
Sotilaskoti Siilashallin vieressä
Vallen kirkko

Vallen kirkko voi tarkoittaa seuraavia:
Vallen kirkko, kirkko Lindesnesin kunnassa Norjassa
Vallen kirkko, kirkko Vallen kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vallen kirkko”, voi hakea sivunnimihaulla, laajalla sivunnimihaulla tai tekstihaulla.
Karl-Liebknecht-Haus

Karl-Liebknecht-Haus on Berliinin keskustassa Rosa-Luxemburg-Platzin ja Volksbühnen vieressä sijaitseva rakennus, jossa nykyään toimii Die Linke -vasemmistopuolueen puoluetoimisto. Rakennus on nimetty Karl Liebknechtin mukaan.
Talo rakennettiin alkujaan vuonna 1912 uuden aukion reunalle tehdas- ja toimistorakennukseksi ovenpidikkeitä valmistaneelle tehtaalle. Vuosina 1926–1933 rakennuksessa toimi Saksan kommunistisen puolueen (KPD) päämaja, jolloin talo sai myös ensimmäisen kerran nykyisen nimensä. Siellä toimivat myös monet kommunistiseen puolueeseen sidoksissa olleet järjestöt, kuten nuorisoliitto KJVD ja taistelujärjestö Roter Frontkämpferbund, sekä Die Rote Fahne -lehden toimitus. Poliisi ja SA-joukot miehittivät rakennuksen 23. helmikuuta 1933 ja puoluetoimisto suljettiin viikkoa myöhemmin. Rakennus toimi sen jälkeen jonkin aikaa pidätyskeskuksena ja se nimettiin Horst-Wessel-Hausiksi. Talossa toimi vuodesta 1935 Preussin osavaltion valtiovarainministeriö ja vuodesta 1937 SA:n Berliinin–Brandenburgin osasto.
Toisen maailmansodan jälkeen talo palautettiin kommunisteille ja uusi Saksan sosialistinen yhtenäisyyspuolue (SED) ryhtyi kunnostamaan sodassa vaurioitunutta rakennusta päämajakseen. Karl-Liebknecht-Haus sai näin nykyisen ulkonäkönsä 1940-luvun lopussa. 1950-luvulta alkaen rakennusta käytti pääasiassa SED:n alainen Marxismi-Leninismin instituutti. Toukokuusta 1990 alkaen talossa on toiminut ensin Demokraattisen sosialismin puolueen (PDS) ja sitten Die Linken puoluetoimisto.
Rakennus suojeltiin vuonna 1977.
Aiheesta muualla

Kuvia tai muita tiedostoja aiheesta Karl-Liebknecht-Haus Wikimedia Commonsissa
Karl Warburg

Richard Bergh: Professori Karl Warburg.
Karl Johan Warburg (1852–1918) oli ruotsalainen kirjallisuushistorioitsija. Hän suoritti filosofian kandidaatin tutkinnon Upsalassa 1873 ja valmistui filosofian lisensiaatiksi 1876, jolloin hänet nimitettiin dosentiksi. Hän oli estetiikan ja kirjallisuuden professori Göteborgin korkeakoulussa 1890–1900 ja Tukholman korkeakoulussa vuodesta 1909. Hän työskenteli kirjallisuus- ja taidehistorioitsijana, arvostelijana ja journalistina. Warburg laati useiden kirjailijoiden elämäkertoja ja toimitti heidän tuotantoaan julkaisuiksi. Hän toimitti pienen Ruotsin kirjallisuushistorian kouluja varten sekä yhdessä Henrik Schückin kanssa viisiosaisen teoksen Illustrerad svensk litteraturhistoria (2. p. 1911–1917). Lisäksi hän kirjoitti artikkeleita sanomalehtiin ja aikakauskirjoihin.
Aiheesta muualla

Kuvia tai muita tiedostoja aiheesta Karl Warburg Wikimedia Commonsissa
Karl Weidmann

| Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Maa:   Sveitsi> Miesten soutu. |
| --- | --- | --- | --- |
|  Hopeaa | Helsinki 1952 | peräm:llinen nelikko |  |
| EM-kilpailut  | EM-kilpailut  | EM-kilpailut  |  |
|  Pronssia | Kööpenhamina 1953 | peräm:llinen nelikko |  |
|  Pronssia | Bosbaan 1954 | peräm:tön nelikko |  |
Karl Weidmann (s. 4. heinäkuuta 1931) on sveitsiläinen kilpauransa päättänyt soutaja.
Weidmann saavutti perämiehellisissä nelikoissa olympiahopeaa Helsingissä 1952. EM-kilpailuista hän voitti kaksi pronssimitalia.
Aiheesta muualla

Karl Weidmann Kansainvälinen olympiakomitea. (englanniksi)
Vallenato

Vallenatolle tyypillisiä soittimia.
Vallenato on kolumbialainen kansanmusiikin tyylilaji, joka on peräisin Karibianmeren rannikolta. Sen suosio on levinnyt myös muualle latinalaiseen Amerikkaan ja vuonna 2006 vallenato ja toinen suosittu kolumbialainen kansanmusiikkilaji cumbia hyväksyttiin Latin Grammy Award -kategorioiksi.
Vallenatolle tyypillisiä instrumentteja ovat Afrikasta peräisin oleva pieni polvien välissä soitettava rumpu (caja vallenata), alun perin intiaanien lintujen metsästämiseen käyttämä kaksiosainen guacharaca ja saksalaisperäinen harmonikka. Musiikin nimi vallenato tarkoittaa laaksossa syntynyttä.
Karl Rosendahl

Karl (Carl) Gustaf Rosendahl (17. marraskuuta 1831 Turku – 6. maaliskuuta 1902 Pori) oli suomalainen ruotsiksi kirjoittanut lennätinvirkailija, toimittaja, näytelmäkirjailija ja runoilija.
Rosendahl toimi lennätinvirkailijana Porissa 1859–1891. Hän oli Porissa ilmestyneen ruotsinkielisen Björneborgs Tidning-lehden päätoimittajana 1860 ja 1862–1878. Rosendahl sai hovineuvoksen arvon 1887.
Rosendahlin tunnetuimman näytelmän Lemun rannalla tapahtumat sijoittuvat 1850-luvulle. Ensimmäinen näytös tapahtuu Suomen sodan veteraanin, majuri Ridderstrjernan kartanossa lähellä Turkua, toinen näytös taas sijoittuu Suomen sodan Lemun taistelun tapahtumapaikalle.
Teoksia

Erik XIV på Åbo slott : en scenisk monolog. 1853
Fremlingen från Runsala : dramatisk skizz i 1 akt. 1853
Den tjuguandra augusti eller Fändrikens lycka : monolog-vådevill i 1 akt. 1854
Sigrid Vasas ring : dramatisk skizz i 1 akt. 1855
Blomsterflickan eller Flickan som säljer blommor : vådevill-monolog i 1 akt. 1856
Den sextonåriga : vådevill-monolog i 1 akt. 1857
På Lemos strand : dramatisk idyll med sång i 2 tablåer. 1858
Ainamo : skådespel i 4 akter med körer, kupletter och melodramer. 1865
En nybakad student : monolog med sång. 1866
Sceniska monologer. 1866
Armodets son : prologi. 1867
En junioqväll i Tavastland : dramaattinen idylli. 1867
En liten martyr eller Sista qvällen i barnkammaren : 1-näytöksinen monologi. 1881
En ung björneborgare : 3-näyt. musiikkinäytelmä. 1891
På julafton : dramatiskt skämt i 1 akt. 1892
"Lotta Svärd" : sceniskt framstäld.   Björneborg 1893
"N:o Femton Stolt" : sceniskt framstäld.    Björneborg 1893
Ingen ros utan törne : proverb i 1 akt. 1894
Suomennettuja teoksia

Lemun rannalla : laulunäytelmä , suom. A. Tuokko (A. Törneroos). 1872
Lemun rannalla : laulunäytelmä kahdessa kuvaelmassa, suomentanut Hildur Forsman.   Palander, Pori 1885, 2. korj. painos Satakunnan kirjakauppa, Pori 1900, 3. korj. painos 1903, 4. korj. painos 1910, 5. uud. painos Satakunnan Kirjateollisuus, Pori 1929
Aatami ja Eeva paratiisissa : 1-näytöksinen huvinäytelmä. 1892
John Charles

| 0 | 1 | 2 | 3 |
| --- | --- | --- | --- |

Henkilötiedot
Koko nimi: William John Charles
Syntymäaika: 27. joulukuuta 1931
Syntymäpaikka: Swansea, Wales
Kuolinaika: 21. helmikuuta 2004 (72 vuotta)
Kuolinpaikka: Wakefield, Englanti
Pituus: 188 cm
Lempinimi: Il Buon Gigante
Junioriseurat
: Swansea Town
Seurat
| Vuodet | Seura | O | (M) |
| 1948–1957 | Leeds United | 297 | (150) |
| 1957–1962 | Juventus | 150 | (93) |
| 1962 | Leeds United | 11 | (3) |
| 1962–1963 | AS Roma | 10 | (4) |
| 1963–1966 | Cardiff City | 69 | (18) |
| 1966–1971 | Hereford United |  ? | (?) |
| 1972–1974 | Merthyr Tydfil |  ? | (?) |
Maajoukkue
| 1950–1965 |  Wales | 38 | (15) |
Valmennusura
1967–1971: Hereford United
1972–1974: Merthyr Tydfil
 Seurajoukkueuran tilastot kattavat vain kansalliset sarjat.
William John Charles, yleisesti tunnettu nimellä John Charles, (27. joulukuuta 1931 – 21. helmikuuta 2004) oli walesiläinen jalkapalloilija. Hän pelasi urallaan muun muassa Leeds Unitedissa ja Juventuksessa, joissa hän arvostetaan edelleen valtavasti. Charles pystyi pelaamaan yhtä hyvin keskushyökkääjänä kuin puolustajana ja häntä pidetään yhtenä kaikkien aikojen parhaana walesilaisena pelaajana.
Walesin maajoukkueessa Charles pelasi 38 ottelua ja edusti maataan 1958 MM-kisoissa.
Isokokoinen Charles sai uransa aikana rehdistä pelityylistään lempinimen Il Buon Gigante (suom. Lempeä jättiläinen). Hän ei saanut uransa aikana yhtään varoitusta tai ulosajoa.
Charlesin veli, Mel Charles, oli myös maajoukkuetason pelaaja.
Pelaajaura > Leeds

John Charles aloitti uransa paikallisessa Swansea Townissa. Hän pelasi seuran juniorijoukkueessa ja työskenteli seuran kotikentän huoltomiehenä. Leeds Unitedin kykyjenetsijä huomasi Charlesin kyvyt 1947 tämän pelatessa jalkapalloa puistossa ja kutsui hänet testiin. Leeds tarjosi hänelle sopimusta, jonka Charles hyväksyi.
Leedsin manageri, Frank Buckley, peluutti Charlesia aluksi reservijoukkueessa useilla eri pelipaikoilla, lähinnä puolustuksessa. Charles debytoi edustusjoukkueessa keskuspuolustajana huhtikuussa 1949. Leeds pelasi tuolloin 2. divisioonassa. Heti seuraavalla kaudella Charles oli jo Leedsin puolustuksen avainpelaaja pelaten kauden kaikki ottelut.
Kauden 1952–1953 alkupuolelle asti Charles pelasi puolustajana, mutta kesken kauden hän siirtyi keskushyökkääjäksi ja teki 26 maalia kauden jäljellä olleissa 28 ottelussa. Seuraavalla kaudella Charles viimeisteli 42 maalia ollen Leedsin paras maalintekijä. Leeds oli yrittänyt nousua pääsarjatasolle jo pitkään ja kauden 1955–1956 päätteeksi se lopulta onnistui. Ensimmäinen kausi 1. divisioonassa sujui Charlesilta loistavasti. Leeds sijoittui kuudenneksi ja hän oli sarjan paras maalintekijä 38 maalillaan.
Pelaajaura > Juventus

Charlesin otteet pelikentällä herättivät monen suurseuran kiinnostuksen. Juventus tarjosi hänestä 65 000 puntaa ja Charles päätti siirtyä Italiaan. Siirtosumma oli uusi maailmanennätys.
Charles menestyi heti myös Serie A:ssa. Ensimmäisellä kaudellaan hän teki 28 maalia, voitti mestaruuden ja valittiin vuoden pelaajaksi. Charlesista tuli Italiassa lehdistön ja kannattajien suosikki. Häntä kohdeltiin kuin filmitähteä ja Italian vuosina hän sai myös lempinimensä Il Buon Gigante. Pelikentällä Charles voitti vielä kaksi mestaruutta ja kaksi Italian cupia.
Viiden vuoden jälkeen Charles poti kuitenkin koti-ikävää ja kesällä 1962 hän päätti palata takaisin Englantiin.
Pelaajaura > Paluu Englantiin

Useat pääsarjaseurat olivat kiinnostuneita Charlesista, mutta hän palasi takaisin Leedsiin, joka oli pudonnut taas 2. divisioonaan. Hänen paluunsa herätti valtavaa kiinnostusta, mutta italialaiseen pelityyliin tottunut Charles ei enää sopeutunut brittiläiseen pelitapaan. Charles pelasi vain muutamia otteluita, minkä jälkeen hän palasi Italiaan AS Roman riveihin. Hän ei onnistunut vakiinnuttamaan paikkaansa Romassa ja siirtyi kesällä 1963 walesilaiseen Cardiff Cityyn, jossa pelasi myös hänen veljensä Mel Charles.
Charles pelasi Cardiffissa kolme kautta voittaen Walesin cupin kahdesti. Cardiffin jälkeen hän toimi vielä pelaajavalmentajana alasarjan Hereford Unitedissa ja Merthyr Tydfilissä.
Pelaajaura > Ura maajoukkueessa

Charles nousi Walesin maajoukkueeseen 18-vuotiaana, kun hänet valittiin otteluun Pohjois-Irlantia vastaan. Kesti vielä muutamia vuosia ennen kuin hän vakiinnutti paikkansa Walesin puolustuksen keskustassa.
Vuonna 1958 Wales onnistui pääsemään ensimmäistä kertaa maailmanmestaruuskilpailuihin. Kisoissa Wales ylsi puolivälieriin, jossa se putosi lopulta mestaruuden voittanutta Brasiliaa vastaan. Charles pelasi alkulohkon otteluissa tehden yhden maalin. Puolivälierässä hän ei pelannut loukkaantumisen vuoksi.
Jalkapallon jälkeen

Jalkapallouran jälkeen Charles piti pubia Leedsissä ja myöhemmin toimi konsulttina Kanadassa. Palattuaan takaisin hän kärsi syövästä ja Alzheimerin taudista. Hän sai sairaskohtauksen 2004 oltuaan Italiassa televisio-ohjelman vieraana. Charles lennätettiin takaisin Leedsiin, jossa hän pian kuoli.
John Charles sai uransa jälkeen lukuisia kunnianosoituksia. Hänet on muun muassa äänestetty 1997 parhaaksi Juventuksessa pelanneeksi ulkomaalaiseksi pelaajaksi, 2003 Walesin kaikkien aikojen parhaaksi urheilijaksi ja 2004 parhaaksi Serie A:ssa pelanneeksi ulkomaalaiseksi. Charles valittiin Englantilaisen jalkapalloilun Hall of Fameen sitä perustettaessa 2002 ja The Football Leaguen 100:n legendan joukkoon liigan 100-vuotisjuhlien yhteydessä 1998. Hänet valittiin myös UEFA:n 50-vuotisjuhlien yhteydessä 2004 Walesin parhaaksi pelaajaksi tuolta ajanjaksolta. Leeds Unitedin kotistadionin, Elland Roadin, yksi katsomoista on nimetty John Charles Standiksi.
Charles nimitettiin Brittiläisen imperiumin komentajaksi (CBE) vuonna 2001.
John Charles Stand -katsomo Elland Roadilla.
Kapmaan provinssi

| Kapmaa |
| --- | --- |
 Kapmaa Etelä-Afrikan kartalla
Valtio:   Etelä-Afrikka
Perustettu:  31. toukokuuta 1910
Lakkautettu:  27. huhtikuuta 1994
Hallinto:  
 – hallinnollinen keskus:  Kapkaupunki
 – suurin kaupunki:  Kapkaupunki
Väkiluku (1991):  6 125 335
Kapmaan provinssi oli vuosina 1910–1994 yksi Etelä-Afrikan neljästä provinssista. Nykyään Kapmaa käsittää kokonaan Itä-Kapin, Pohjois-Kapin ja Länsi-Kapin provinssit.
Historia

Kun Etelä-Afrikan unioni perustettiin vuonna 1910, Kapmaan provinssi muodostettiin entisestä Kapmaan siirtomaan alueesta. Vuonna 1961 liitto äänesti erosta Brittiläisestä kansainyhteisöstä sekä tasavaltaisesta valtiomuodosta. Kapmaa äänesti uudistusten puolesta.
Vuonna 1994 ensimmäisten kaikille roduille avointen vaalien jälkeen vanhat provinssit ja asuinalueet järjestettiin uudelleen eikä Kapmaan provinssia enää ole. Nykyään Kapmaan alue on jaettu kolmeen provinssiin; Itä-Kapiin, Pohjois-Kapiin ja Länsi-Kapiin.
Aiheesta muualla

Public-domain historical maps of South Africa (englanniksi)
Uuden-Guinean punta

| Uuden-Guinean punta |
| --- | --- |

ISO 4217 -koodi:  NGP
Symboli:  £
Käyttäjät:   Uuden-Guinean territorio  Papuan ja Uuden-Guinean territorio
Jaettava yksikkö:  šillinki
Punta oli Australian Uuden-Guinean territorion valuuttana vuosina 1915–1966. Se korvasi markan, kun Australia miehitti entisen Saksan keisarikunnan siirtomaan Saksan Uuden-Guinean ensimmäinen maailmansodan lopulla. Se oli samanarvoinen Australian punnan kanssa. Punta jaettiin 20 šillinkiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:New Guinean pound
Uuden-Guinean territorio

Uuden-Guinean territorio (engl. Territory of New Guinea) oli Uuden-Guinean saaren koillisosan käsittänyt alue, joka vuosina 1920–1975 oli Australian hallinnassa alkujaan Kansainliiton mandaattialueena, toisen maailmansodan jälkeen  Yhdistyneiden kansakuntien huoltohallintoalueena. Vuonna 1949 Uuden-Guinean territorio ja Papuan territorio yhdistettiin hallinnollisena unionina nimeltä Papuan ja Uuden-Guinean territorio. Unioni uudelleennimettiin Papua-Uudeksi-Guineaksi vuonna 1971.
Vattuniemen ala-aste

| Vattuniemen ala-aste |
| --- | --- |
 Koulurakennus pihan puolelta
Sijainti:  Vattuniemenkatu 23, 00210 Helsinki
Koordinaatit:  60°09.21′N, 24°53.14′E
Tyyppi:  peruskoulu
Perustettu:  2020
Rehtori:  Päivi Hakala
Luokat:  1–6
Oppilaita:  n. 425
Verkkosivut
Vattuniemen ala-aste on vuonna 2020 toimintansa aloittanut koulu Helsingin Lauttasaaren Vattuniemessä. Koulussa toimii peruskoulun luokat 1–6. Samassa rakennuksessa on myös päiväkoti Meri. Koulussa opiskelee noin 425 oppilasta, ja sen rehtorina toimii Päivi Hakala.
Vattuniemen ala-aste aloitti toimintansa elokuussa 2020. Koulurakennus valmistui joulukuussa 2019, ja se otettiin käyttöön tammikuussa 2020. Koulun valmistuessa sen oppilaiksi tuli väistötiloihin Lauttasaaren ala-asteen oppilaita.
Vatulele

Vatulele
| --- | --- |
Sijainti:  Western Division Fidži
Saariryhmä:  Viti Levu -saaret
Pinta-ala:  31,6 km²
| --- | --- |
Asukasluku:  950
muokkaa - muokkaa wikitekstiä - muokkaa Wikidataa
Vatulele on tuliperäinen saari Fidžillä. Se sijaitsee 30 kilometriä Viti Levusta etelään. Saaren pinta-ala on 31,6 neliökilometriä. Saari on asutettu ja siellä on neljä kylää, joista suurimmat ovat Taunovo ja Bouwaqa.
Vatunki

Vatunki voi tarkoittaa ainakin seuraavia asioita:
Vatunki, kylä Himangalla.
Vatunki, kylä, kalasatama ja niemi Iin Kuivaniemellä.
Vatunki, saari Merikarvialla.
Vatunki, saari Raahessa.
Vatunki, saari Simossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vatunki”, voi hakea sivunnimihaulla, laajalla sivunnimihaulla tai tekstihaulla.
Karlshamnin satama

Karlshamnin sataman sijainti
Karlshamnin satama (ruots. Karlshamns Hamn) on Ruotsin eteläosassa, Blekingen läänin Karlshamnin kunnassa sijaitseva satama. Rahtimääränsä puolesta se kuuluu Ruotsin kymmenen suurimman kauppasataman joukkoon. Satama-alue on jakautunut kuuteen, osin toisistaan erilliseen osaan. Sataman eri laiturien yhteispituus on 3 kilometriä.
Lähinnä pienalusten käyttämä laituri Karlshamnin keskustassa
Aarhus-Karlshamnin (AAK) laituria Karlshamnin keskustassa
Näkymä eräästä Karlshamnin satamalaiturista
Satamasta on säännöllinen DFDS Seaways -yhtiön laivalinja (ropax- tai ro-ro-aluksilla) Liettuan Klaipėdaan, Saksan Kieliin ja Venäjän Pietariin.
Rahdin määrä

Karlshamnin sataman vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 1–6/2012 |
| --- | --- | --- | --- | --- | --- | --- | --- | --- | --- | --- |
| Yhteensä (milj. t) |  |  |  |  |  | 7,1 | 5,8 | 6,0 | 5,7 | 2,6 |
Aiheesta muualla

Kuvia tai muita tiedostoja aiheesta Karlshamn Wikimedia Commonsissa
Sataman kotisivut (ruotsiksi) (englanniksi) (karlshamnshamn.se)
Alusten liikenteen seuranta (AIS) (ruotsiksi) (karlshamnshamn.se)
Tietoa Karlshamn-Klaipėda -laivavuoroista (ruotsiksi) (dfdsseaways.se)
Karl-Otto Apel

Karl-Otto Apel vuonna 1992.
Karl-Otto Apel (15. maaliskuuta 1922 Düsseldorf – 15. toukokuuta 2017 Niedernhausen) oli saksalainen filosofi ja Frankfurtin yliopiston emeritusprofessori. Apel toi työssään yhteen analyyttistä ja mannermaista filosofista perinnettä.
Apel kehitti diskurssietiikan järjestelmän. Hän oli Jürgen Habermasin ystävä ja työtoveri ja omaksui muun muassa tämän kommunikatiivisen toiminnan teorian, vaikka arvostelikin joitakin Habermasin lähestymistapoja.
Teoksia

Die Erklären: Verstehen-Kontroverse in transzentendalpragmatischer Sicht (1979)
Die Idee der Sprache in der Tradition des Humanismus von Dante bis Vico (1980)
Transformation der Philosophie (1994)
1. - Sprachanalytik, Semiotik, Hermeneutik
2. - Das Apriori der Kommunikationsgesellschaft
Auseinandersetzungen in Erprobung des transzentendalpragmatischen Ansatzes (1998)
Diskurs und Verantwortung. Das Problem des Übergangs zur postkonventionellen Moral (1997)
Aiheesta muualla

Karl-Otto Apelin kotisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Karl-Otto Apel
Käännös suomeksi
Uuden-Seelannin ralli 2004

|  Uuden-Seelannin ralli 2004 |
| --- | --- |
 4. osakilpailu 16 osakilpailusta kaudella 2004. 


Palkintokoroke
Voittaja:   Petter Solberg  Phil Mills  (Subaru)
Toinen:   Marcus Grönholm  Timo Rautiainen  (Peugeot)
Kolmas:   Markko Märtin  Michael Park  (Ford)
Uuden-Seelannin ralli 2004 (virallisesti 35. Propecia Rally New Zealand 2004) oli Rallin MM-sarjan kauden 2004 neljäs osakilpailu, joka ajettiin 15–18. huhtikuuta. Kilpailun voitti Subarun Petter Solberg.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Petter Solberg |  Phil Mills | Subaru Impreza WRC 2004 | 4:02.29,5 |  | 10 |
| 2. |  Marcus Grönholm |  Timo Rautiainen | Peugeot 307 WRC | 4:02.35,4 | +5,9 | 8 |
| 3. |  Markko Märtin |  Michael Park | Ford Focus RS WRC 04 | 4:02.55,1 | +25,6 | 6 |
| 4. |  Sébastien Loeb |  Daniel Elena | Citroën Xsara WRC | 4:03.34,7 | +1.05,2 | 5 |
| 5. |  Harri Rovanperä |  Risto Pietiläinen | Peugeot 307 WRC | 4:04.53,2 | +2.23,7 | 4 |
| 6. |  Carlos Sainz |  Marc Martí | Citroën Xsara WRC | 4:05.38,4 | +3.08,9 | 3 |
| 7. |  Mikko Hirvonen |  Jarmo Lehtinen | Subaru Impreza WRC 2004 | 4:08.12,0 | +5.42,5 | 2 |
| 8. |  Daniel Carlsson |  Mattias Andersson | Peugeot 206 WRC | 4:15.53,3 | +13.23,8 | 1 |
Lähde:
Just Dance 3

| Just Dance 3 |
| --- | --- |
 Pelin kansikuva PAL-alueella.
Kehittäjä:  Ubisoft Paris
Julkaisija:  Ubisoft
Jakelija:  Ubisoft
Pelisarja:  Just Dance
Julkaistu:  Wii, Xbox 360NA 7. lokakuuta 2011AUS 11. lokakuuta 2011 EU 11. lokakuuta 2011 PlayStation 3NA 6. joulukuuta 2011AUS 8. joulukuuta 2011EU 9. joulukuuta 2011
Lajityyppi:  tanssipeli
Pelimuoto:  yksinpeli, moninpeli
Ikäluokitus:  PEGI: 3
Alusta:  Wii, Xbox 360, PlayStation 3
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK : 
Just Dance 3 on Ubisoft Parisin kehittämä ja Ubisoftin julkaisema tanssipeli. Peli julkaistiin syksyllä 2011 Wiille, Xbox 360:lle ja PlayStation 3:lle. Xbox 360 käyttää pelin ohjaamiseen Kinectiä ja PlayStation 3 käyttää pelin PlayStation Move -ohjainta. Peliin julkaistiin jatko-osa Just Dance 4 lokakuussa 2012.